**Suplement i Certifikatës për kualifikimin profesional, TERMOHIDRAULIKË, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës për punime termohidraulike.
* Të përdorë dhe mirëmbajë veglat, pajisjet, makinat dhe materialet e punës.
* Të zbatojë standardet e profesionit
* Të interpretojë dokumentacionin teknik për punime në instalime termohidraulike.
* Të lexojë dhe interpretojë skica dhe skema të instalimeve termohidraulike.
* Të zbatojë standardet për instalimet hidraulike dhe termike.
* Të kryejë matje dhe kontrolle me vegla dhe instrumenta matëse.
* Të përzgjedhë veglat, pajisjet dhe materialet e duhura për punime në instalime termohidraulike.
* Të kryejë punime të hapjes dhe mbylljes së kanaleve, vrimave dhe foleve në mure dhe dysheme.
* Të kryejë punime të ndryshme axhusterie në funksion të instalimeve termohidraulike.
* Të kryejë punime të thjeshta saldimi dhe ngjitjeje në funksion të instalimeve termohidraulike.
* Të përgatitë elemente tipike të tubacioneve me vegla dore.
* Të kryejë bashkime tubash duke përdorur teknika të ndryshme.
* Të kryejë punime të thjeshta për instalimin e linjave të furnizimit me ujë të pajisjeve hidrosanitare.
* Të kryejë punime të thjeshta për instalimin e linjave të shkarkimit të pajisjeve hidrosanitare.
* Të kryejë punime për instalime të thjeshta të tubave, të armaturave dhe radiatorëve në sistemet e ngrohjes.
* Të kryejë punime të thjeshta për montimin e pajisjeve hidrosanitare dhe aksesorëve.
* Të kryejë punime të instalimit të sistemeve të ngrohjes dhe ventilimit
* Të kryejë punime të mirëmbajtjes në instalimet hidraulike dhe të ngrohjes.
* Të komunikojë me etikë profesionale
* Të zbatojë rregullat e sigurisë në punë dhe mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Termohidraulikë”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky kualifikim profesional i jep individit mundësinë që t'i drejtohet tregut të punës për t’u punësuar si ndihmës për punime instalimi, riparimi, mirëmbajtjeje të sistemeve termohidraulike në sipërmarrje që kryejnë veprimtari në fushën e termohidraulikës, në sipërmarrjet e ndërtimit të objekteve të ndryshme, në ndërmarrje të ujësjellës kanalizimeve, si dhe në njësitë e tregtimit të pajisjeve, veglave dhe materialeve hidro-sanitare, etj. Gjithashtu, individi mund të vetëpunësohet në kuadrin e një biznesi individual në fushën e termohidraulikës mbas një eksperience pune.

Me përfundimin e kualifikimit profesional “Termohidraulikë”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III në KSHK, referuar nivelit III të KEK. Me arsimimin e mëtejshëm të nivelit IV në KSHK, referuar nivelit IV të KEK, individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).